**Tilvalgsfag ved Grim skole**

**På ungdomsskolen skal alle elevene enten lære ett fremmedspråk, fordype seg i norsk eller engelsk eller få praktisk erfaring gjennom arbeidslivsfag. Det faget du velger, skal du ha i alle tre årene på ungdomsskolen.**

**Tilbudet på Grim skole:**

* **Spansk eller tysk**. Undervisningen tar sikte på å gi en best mulig grunnutdanning i språket, og etter 10. trinn vil eleven ha fullført nivå I. Språkkunnskapene kan komme til nytte både i fremtidige jobber, ved studier og ferier. <https://www.udir.no/lk20/fsp01-02>
* **Fordypning i engelsk eller norsk**, faget har sin egen fagplan, men det er ofte litt enklere enn den engelsken de har i klasserommet. <https://www.udir.no/lk20/nor06-02>
* **Arbeidslivsfag,** dette er et praktisk fag der en henter oppgaver fra yrkesfagene på vgs. og tilpasser de til vårt nivå. Elevene jobber med praktiske oppgaver på kjøkkenet, på sløyden eller i skolegården. Samarbeid og service er viktig. <https://www.udir.no/lk20/arb01-03>

Både 2. fremmedspråk, språklig fordypning og arbeidslivsfag gir eleven én standpunktkarakter ved sluttvurderingen på 10. trinn, og eleven kan trekkes ut til muntlig eksamen i disse fagene på lik linje med andre fag. Eksamen i arbeidslivsfag er en praktisk prøve.

Å lære et språk er hardt arbeid, det vil bli gloseprøver, lekser og større prøver. Du vil lese, lytte, lære grammatikk, samt skrive egne tekster på det nye språket. De elevene som allerede strever med språk i barneskolen anbefales enten arbeidslivsfag eller fordypning i norsk eller engelsk.

**Betydning av valget for videregående opplæring:** Du kan bare få et av fagene nevnt over. Det er viktig å merke seg at dersom du ønsker alle valgmulighetene når du skal velge videregående utdanning må du velge enten spansk eller tysk. Dette betyr at:

* Dersom du har som mål om å ta et av de studiespesialiserende utdanningsprogrammene i videregående skole (studiespesialisering, IB, forskerlinja, idrettsfag, musikk/dans/drama, kunst/design/arkitektur eller medier og kommunikasjon) er det viktig at du velger enten spansk eller tysk for lettest å oppnå generell eller spesiell studiekompetanse.
* Dersom du har som mål å ta et av de praktiske utdanningsprogrammene i videregående skole (Bygg- og anleggsteknikk, Restaurant og matfag, Teknikk og industrifag, Elektrofag, Naturbruk, Helse og oppvekstfag, Design og tradisjonshåndverk, IKT og medieproduksjon, Salg, service og reiseliv eller Frisør-, blomster-, interiør og eksponeringsdesign) vil du ikke ha behov for et 2. fremmedspråk. Opplæring i et av fremmedspråkene kan uansett være nyttig med tanke på kvalifikasjoner for fremtidige jobber, samt egeninteressen av å beherske flere språk når man er ute i verden på reise eller lignende.

**Konsekvenser for elever på studieforberedende som ikke tar fremmedspråk på ungdomsskolen er:**

* De må ha språk alle tre årene på vgs. De må ta nivå I på vg1 og vg2 og nivå II på vg3, de får altså tre år på seg til å mestre det som de normalt tar over fem år.
* De mister mulighet til å ta et programfag, fordi de må ha språk i alle tre årene
* De får ikke mulighet til å velge språkfag fritt, da de videregående skolene tilbyr tysk til disse elevene. Elevene kan ikke velge spansk eller fransk på vgs.

**Bytte av fag:** Forskriften til opplæringsloven har regler for bytte av fag. Bytte kan skje i løpet av første termin på 8. trinn dersom det er ledig plass i andre fag. Etter 1. termin kan bytte kun skje til språklig fordypning eller arbeidslivsfag etter søknad til rådgiver. Det må foreligge særlige grunner for et slikt bytte (det vil ikke være tilstrekkelig at eleven opplever faget som vanskelig).

**Læreplaner**: Læreplaner for alle fag finner dere på <https://www.udir.no/lk20/fsp01-02> du kan også lese mer på [www.språkvalg.no](http://www.språkvalg.no)

Dersom spørsmål, ta kontakt med rådgiver Sigrid Vaage

Sigrid.vaage@kristiansand.kommune.no

Telefon: 91126886